શેરપુરા ગામના દિનેશભાઈ ઠાકોરની 18 વર્ષની દીકરી સોનલબેન શુક્રવારે બપોરના અરસામાં ઘઉંનાં ખેતરમાં શૌચક્રિયા માટે ગયેલી હતી. તે મોડે સુધી પરત ન આવતાં તેની માતાએ શોધખોળ કરતાં ખેતરમાં જ તેમની દીકરી સોનલ લોહીથી લથપથ હાલતમાં પડેલી હતી ત્યારે તેમના ગામનો જયેશ ગાડાજી ઠાકોર ખેતરમાંથી ભાગીને જતો હતો. આ મામલે પાટણ તાલુકા પોલીસ મથકે સોનલની માતા નંદાબેન દિનેશજી ઠાકોર પાટણ તાલુકા પોલીસ મથકે જયેશ ઠાકોર સામે હત્યાનો ગુનો નોંધાવ્યો હતો . જેમાં આ શખસે સોનલને તીક્ષ્ણ હથિયારથી ઘા મારી ગંભીર ઇજાઓ કરી મોત નિપજાવ્યું હોવાનું જણાવ્યું છે જેને પગલે શનિવારે સાંજે પાટણ તાલુકા પી.આઈ એમએલ પરમારે અનાવાડાથી વડલી ગામ વચ્ચે જતી સરસ્વતી નદીના વોળામાંથી જયેશ ઠાકોરને પકડી પાડયો હતો.